22.11.2022
SK
Úradný vestník Európskej únie
L 302/75
PRÍLOHA 6
Metóda skúšania odolnosti vozidiel voči elektromagnetickému žiareniu 1.
Všeobecné informácie
1.1.
Skúšobná metóda opísaná v tejto prílohe sa vzťahuje len na vozidlá.
Táto metóda sa vzťahuje na obidve konfigurácie vozidla: a) iná, ako je „režim nabíjania REESS pri pripojení do elektrickej rozvodnej siete“; b) „režim nabíjania REESS pri pripojení do elektrickej rozvodnej siete“.
1.2.
Skúšobná metóda Cieľom tejto skúšky je preukázanie odolnosti elektronických systémov vozidla.
Vozidlo sa vystaví elektromag­ netickým poliam tak, ako je opísané v tejto prílohe.
Vozidlo sa počas skúšok monitoruje.
Ak nie je v tejto prílohe stanovené inak, skúška sa vykoná podľa normy ISO 11451-2.
1.3.
Alternatívne skúšobné metódy Skúšku pre všetky vozidlá možno alternatívne vykonať na vonkajšom skúšobnom mieste.
Skúšobné zariadenie musí spĺňať (vnútroštátne) právne požiadavky týkajúce sa emisií elektromagnetických polí.
Ak je vozidlo dlhšie ako 12 m a/alebo širšie ako 2,60 m a/alebo vyššie ako 4,00 m, použije sa metóda objemovej injektáže prúdu (BCI) podľa normy ISO 11451-4 vo frekvenčnom rozsahu 20 až 2000 MHz s úrovňami stanovenými v bode 6.8.2.1 tohto predpisu.
2.
Stav vozidla počas skúšok
2.1.
Vozidlo v inej konfigurácii ako „režim nabíjania REESS pri pripojení do elektrickej rozvodnej siete“.
2.1.1.
Vozidlo musí byť v nenaloženom stave s výnimkou zaťaženia nevyhnutným skúšobným zariadením.
2.1.1.1.
Motor za normálnych podmienok točí hnacie kolesá pri stálej rýchlosti 50 km/h, ak vzhľadom na vozidlo nie je žiadny technický dôvod na stanovenie inej podmienky.
V prípade vozidiel kategórií L1 a L2 je stálou rýchlosťou za bežných okolností rýchlosť 25 km/h.
Vozidlo sa umiestni na primerane zaťažený dynamometer lebo, ak dynamometer nie je k dispozícii, na elektricky izolované podpery náprav s minimálnou svetlou výškou nad zemou.
V prípade potreby sa hnacie hriadele, pásy alebo reťaze môžu odpojiť (napr. nákladné automobily, dvojkolesové a trojkolesové vozidlá).
2.1.1.2.
Základné podmienky vozidla V tomto bode sú stanovené minimálne skúšobné podmienky (pokiaľ sú uplatniteľné) a kritériá nesplnenia skúšky odolnosti vozidiel.
Ostatné systémy vozidla, ktoré môžu mať vplyv na funkcie súvisiace s odolnosťou, sa skúšajú spôsobom, na ktorom sa dohodne výrobca s technickou službou.
Podmienky skúšania vozidla pre „režim 50 km/h“
Kritériá nesplnenia skúšky
Rýchlosť vozidla 50 km/h (prípadne 25 km/h pre vozidlá kategórií L1, L2) ±20 % (vozidlo poháňajúce valce).
Ak je vozidlo vybavené automatickým systémom udržiavania rýchlosti jazdy, musí sa použiť na udržiavanie požadovanej konštantnej rýchlosti vozidla a nevypína sa.
Zmena rýchlosti vyššia ako ±10 % nominálnej rýchlosti.
V prípade automatickej prevodovky: zmena prevodového pomeru, ktorá spôsobí zmenu rýchlosti väčšiu ako ±10 % nominálnej rýchlosti.